**OPĆINA BEREK**

**Žiro račun: 2402006-1801800003**

**Matični broj: 02539578**

**RKP: 29293**

**Šifra djelatnosti: 75115**

**OBRAZLOŽENJE**

**I. IZMJENA I DOPUNA PRORAČUNA OPĆINE BEREK**

**ZA 2019. GODINU**

Općinsko vijeća Općine Berek donijelo je 17.12.2018. godine Proračun Općine Berek za 2019. godinu te je isti planiran u iznosu 26.780.950,00 kuna.

Prijedlog I. Izmjena i dopuna proračuna Općine Berek sastavljen je radi usklađenja prihoda i rashoda proračuna odnosno neke stavke se povećavaju, neke stavke se smanjuju.

Izmjene i dopune Proračuna se sastoje od općeg i posebnog dijela.

Opći dio proračuna čini Račun prihoda i rashoda i Račun financiranja. Posebni dio proračuna sastoji se od plana rashoda i izdataka iskazanih po vrstama, raspoređenih u programe koji se sastoje od aktivnosti i projekata.

Ovim I. Izmjenama i dopunama, Proračun Općine Berek ostao je isti, a do izmjena je došlo u slijedećim stavkama:

U rashodovnoj strani unose se nove stavke:

- **Aktivnost A100504: Manifestacije u općini Berek (mt73)** – konto 32999 - predlaže se povećanje stavke stavke za 15.000,00 kn što će pokriti troškove naknade ZAMP-u koja se mora platiti po okončanju sudskog postupka. Nova stavka će iznositi 17.000,00 kn (2000,00 kn + 15.000,00 kn)

**- Aktivnost A 101303: Sufinanciranje cijene smještaja u dječjim vrtićima – konto 37222**

Načelnik je razmotrio zahtjev kojim Općina Ivanska kao vlasnik dječjeg vrtića traži sufinanciranje cijene vrtića za djecu koja su s područja naše općine a pohađaju vrtić u Ivanskoj. Nakon prikupljanja podataka utvrđeno je:

* U dječji vrtić u Ivanskoj upisano je četvoro djece + eventualno 2 iz drugih vrtića (Garešnica i Bjelovar)
* Puna cijena smještaja iznosi 1.966,00 kn
* Predlaže se sufinanciranje 70% tj. 1376,00 kn po djetetu
* Predlaže se uvođenje nove stavke proračuna u iznosu od 85.000,00 kn.

**- Aktivnost A 100102: Izvršna tijela – Općinski načelnik – konto 32361**

Sistematski pregledi zaposlenika su planirani na mt 30, A100301 u iznosu od 20.000,00 kn. Predlaže se smanjenje stavke za 5.000,00 kn i taj iznos se prenosi na mt 69 – Izvršna tijela - Općinski načelnik.

**- Aktivnost K 100703: Izgradnja objekata – društveni domovi -Begovača – konto 4511**

Društveni dom u Begovači – Tijekom 2018. počela su dodatna ulaganja u društveni dom Begovača

(krovište, fasada, sanitarni čvor…) a radovi su dovršeni u 2019. godini. Kako se mislilo da će završna situacija biti knjižena do konca 2018. godine nismo u proračunu za 2019. planirali ovaj trošak. Predlažemo da se sa mt 79 – Izgradnja kulturnog centra skine 200.000,00 kn (konto 42 i prebaci na mt62 – konto 45)

Navedena sredstva su osigurana iz Općih prihoda i primitaka -11 a na rashodovnoj strani ćemo umanjiti T 100501 - Javni radovi jer prema našim saznanjima ove godine nećemo dobiti toliki broj radnika kao prethodne godine. Trenutno imamo 2 radnika iz kategorije „javni rad“ ali ako i dobijemo još 5-6 radnika njihove plaće će se moći pokriti iz preostalih sredstava na ovom Tekućem projektu.

 Općinski načelnik:

 Mato Tonković